община Берковица , област Монтана

**Е-mail : chitalishte\_borovci@abv.bg**

**E-mail: bazian@abv.bg**

## ДОКЛАД ЗА ДЕЙНОСТТА НА ЧИТАЛИЩЕТО

за периода 01.01.2023-31.12.2023г.

##### Публичното пространство възприема народното читалище като пример за устойчива културна институция със специфична мисия за съхранение и развитие на традиционните ценности на нацията.  Дълбоката взаимовръзка  с миналото, с традициите, с образователния процес, културата и благотворителността е в основата на авторитета на читалищата и тяхното легитимиране пред обществото. През своята 91-годишна история нашето читалище има своята завоювана позиция за работа в подкрепа на общността  и през годините сме доказали, че въпреки трудностите можем. Ние се уповаваме на нашите корени като национална, социална, културна, образователна и информационна организация и смятаме че се справяме с предизвикателствата на днешния свят.

**ДЕЙНОСТИ НА ЧИТАЛИЩЕТО** които извършваме са :

І. БИБЛИОТЕЧНА ДЕЙНОСТ.

І І. ЛЮБИТЕЛСКО ТВОРЧЕСТВО

І І І. ИНФОРМАЦИОННО – КОНСУЛТАНСКИ УСЛУГИ.

І V. ТЕХНИЧЕСКИ УСЛУГИ.

V. СЪХРАНЯВАНЕ НА ИСТОРИЧЕСКОТО НАСЛЕДСТВО.

VI. ЕТНОГРАФСКА ЕКСПОЗИЦИЯ „МАНОЙЛОВАТА КЪЩА”

VII. ЕКО ПЪТЕКА „СКАЛАТА НА ВЛЮБЕНИТЕ”

|  |  |
| --- | --- |
| |  | | --- | | **І.БИБЛИОТЕЧНА ДЕЙНОСТ:**  Основно нашата дейност е свързана с работа, с деца най-вече поради факта че училището в селото е закрито и се чувства нужда от информационна грамотност и привличане на децата, като активни членове, максимална информационна и комуникационна информираност , което включва правото на свободен достъп до образование. Целите са ни получените знанията да са индикатор за индивидуална култура и максимална информираност.  Помощ при осъществяването на целите ни намираме ,чрез контакта семейството-библиотеката Мотивираме ги, като предоставяме възможност за заемане на книги за дома по техен избор,беседи и анализи на литература използвана в училище , запознаване с енциклопедия и др. Насърчаваме активните със символични награди. Резултатите които очакваме са да привлечем повече деца, които с желание да посещават читалището и библиотеката, да имат интерес към организираните мероприятия, но всички сме наясно колко малко са вече и хората и децата в селото.  Трудно се работи с мотивацията, дори имаме проблем с връщането на книгите с многократно подканяне с риск да не се върнат.  През 2023г. читалището ни спечели ПРОЕКТ *ПО ПРОГРАМАТА НА Министерството на културата: „БЪЛГАРСКИТЕ БИБЛИОТЕКИ – СЪВРЕМЕННИ ЦЕНТРОВЕ ЗА ЧЕТЕНЕ И ИНФОРМИРАНОСТ”* – на стойност 1229.00лева, при което бяха закупени 80 книги, предимно детска, ученическа и художествена литература  Показателите за библиотеката за 2023г.статистически са:  -Библиотечен фонд : 9076  -Брой читатели: 98  -Брой посещения: 398  -Ново набавена литература: 163 бр.  Библиотеката е включена в програмата „Глоб@лни библиотеки”България.  Събитията, които са организирани в библиоткта са:  Витрина и литературно четене по повод обесването на Васил Левски  Баба Марта- изработка на мартеници и конкурс  Програма посветена на деня на хумора и шегата  Великденско мероприятие- направа и изложба на перашки  Тържествено отбелязване на деня на детето с деца и родители- При нас е весело  Кът за Ботев и литературно четене  Забавно лято в библиотеката- чета, творя, разказвам, рисувам  Седмица на четенето- Читалня на открито  Коледни мероприятия | |

|  |
| --- |
| **ІІ.ЛЮБИТЕЛСКО ТВОРЧЕСТВО**:   * **Представителен АИФ “Боровчани”**   Изворите на нашенския фолклор са богати и селото ни се гордее със своята история, която е съкровищница на танцово и певческо изкуство, ето защо танци като: джинжурка, торлашката, балуци, ситната, беровата се изпълняват във автентичните обичаи пресъздадени от състава.  Сватбените обичай са основно звено в репертоара на състава. Един от всички които е донесъл най-много награди е “Изпращане на старокя”.  Със своята красота и виртуозност в изпълнението си са и обичаите : “На блага ракия”, “Трошене на уруглица”, “Леене на куршум”, “Ходене на чешма”, “Викане на къща”, “Надиграване на поляната” и други.  През 2023г. поради настъпили трагични събития от личен характер на художествения ръководител на ансамбъла и проявена солидарност на участниците в състава, изявите са само две за цялата година.   * **Състав за автентично представяне на обичай.**   Това са предимно детски фолклорни групи извършващи всяка година обичаите Лазаруване и Комичене.   * **Детски фолклорен състав ВЕСЕЛИЕ** все повече започва да ни радва с ентусиазма и желанието за работа с децата. През годината техните концерти, организирани на важни дати пред Боровската общественост, внасят глътка въздух в сивото ежедневие на селото и широка обществена признателност, което увеличи желаещите да се включат в състава и вече работим с две възрастови групи. Освен традиционните автентични танци за селото, децата вече имат доста добър репертоар от народни песни в своите изяви. Добрата подготовка дава възможност за следващата година съставите да се включат в месни, общински, национални и републикански събори и фестивали. * **„ФЕСТИВАЛ НА ПЕСНИТЕ, ТАНЦИТЕ И ТРАДИЦИОННИТЕ ХРАНИ И ЗАНАЯТИ В БОРОВЦИ”** се проведен на 04.06.2023г. за осма поредна година. Фестивала изпълни своята своята основна цел да съхранява, разпространява, развива и представя пъстротата на българското народно творчество и занаяти в тяхното многообразие, богатство и колорит, да събере изпълнителите и любителите на българския фолклор и традиционни занаяти, да ги обедини в една обща изява, да осъществи приемственост между поколенията, да популяризира с.Боровци като населено място , което съхранява и обогатява културното и фолклорното наследство на Берковския край.   Мероприятията които съпътстват фолклорната програма са:  -изложба и дегустация на традиционни храни  -изложба на майстори занаятчии  - посещение на етнографска експозиция, отразяваща бита на хората от селото „Манойловата къща”  - посещение на ЕКО ПЪТЕКА „СКАЛАТА НА ВЛЮБЕНИТЕ”  Тази година на фестивала взеха участие 10 фолклорни състава / което е около 150 човека/. В края на фестивалния ден гости и жители бяха поздравени в самостоятелен концерт от народната певица Ива Давидова  Все по малко ставаме хората които активно участваме в подготовката и провеждането на фестивала. Финансирането на фестивала бе осъществено от Община Берковица и хората от месния бизнес. |
| Една друга дейност която извършва читалището и за която трябва да споменем е :  **І І І. ИНФОРМАЦИОННО-КОНСУЛТАНСКИ УСЛУГИ** свързани с  информация на земеделските производители относно ново въведения в земеделието, актуални програми и проекти, техники и технологии изпращане на покани за организирани обучения в областния и общински центрове. |
| Друга дейност, която извършваме е  **І V. ТЕХНИЧЕСКИ УСЛУГИ:**  1.Попълване на документи-формуляри,молби,споразумения,  пълномощни, договори, декларации.  2.Набиране,обработка и отпечатване на текст.  3.Писане на обяви и съобщения.  4.Даване на информация по искане на клиента по интернет.  5.Изработване на некролози. |
| **ДЕЙСТВАЩИ** ни клубове и кръжоци са:   * детски клуб „Приятели на книгата”- Създаден на 22.06. 2009г. имащ за цел да създаде интереси на подрастващите към книгата, бита на селото, различни културни празници и събития.С тях се провеждат обсъждания на книги, срещи с презентации на различни теми свързани с интересите им. * клуб Родолюбец - А като едни родолюбци обикаляйки страната в нашите екскурзии ние се убеждаваме , че наистина България е рай недооценен, непознат, загадъчен, красив и изпълнен със забележителности. Екскурзиите си плащаме сами. Даваме гласност за всяко пътуване. * кръжока по народно творчество ДЕТСКА МАЙСТОРИЛНИЦА- тук се работи предимно с децата от селото.  |  | | --- | | **V. СЪХРАНЯВАНЕ НА ИСТОРИЧЕСКОТО НАСЛЕДСТВО.**  Нашето желание е да положим максимални усилия и да запазим за поколенията културното наследство на с.Боровци, да го развиваме, управляваме и експонираме така, че то да помага за възпитание на подрастващите, да издигне културният имидж на нашето село и го превърнем в привлекателна туристическа дестинация за туристи.  Вече от доста години ние проучваме оброчищата в селото които наброяват 8 бр., военните паметници на територията на селото, останки от римска и тракийска материална култура . Всичко това се заснема, описва, издирваме сведения за селото и неговата история от възрастни хора, събираме фото и документален матриал, който да бъде съхранен, описани и експониран . | | **VІ. Етнографска експозиция „МАНОЙЛОВАТА КЪЩА”**  дава възможност да се види постоянно уредената експозиция отразяваща бита на хората от селото преди 150 години, като входа е свободен. |  |  | | --- | | **VII. ЕКО ПЪТЕКА „СКАЛАТА НА ВЛЮБЕНИТЕ”**  Добрите намерения и желанието на хората от местна общност са за това, селото да облагороди и направи атрактивно едно красиво кътче от Северозапада общодостъпно и атрактивно за посетители.Идеята ни е създаването на туристически маршрут до природна забележителност в близост до селото с места за отдих, почивка и забавления, където на импровизирана сцена, чрез пресъздаване на автентични обичай от съставите на читалището да представяме фолклора на северозапада пред туристи и жителите от региона. Село Боровци , община Берковица се намира в полите на Стара планина на главния път София- Видин през Петрохан и шосе III-817 за Лопушански манастир, гр. Чипровци и гр.Белоградчик. Над селото , буквално до шосето на 200 метра се намира едно изключително красиво кътче от Балкана, което предлага своята чиста непокътната природа, а бистрата вода на Троя бара мие водите си през интересни скални релефи . Мястото впечатлява с девствената си природа и красота, но може да го направи много по запомнящо се, ако повече хора се докоснат до него. Посещението на това историческо място изпълнено с много материална култура от миналото, съчетано с красивя природа и близост до главен път дава възможност повече хора да се докоснат до кътче, запазило своята самобитност през годините, а географското разположение, климат, особености и специфики на релефа са интересни природни забележителности, които си заслужават да бъдат видяни. Всяка година на 3 март, читалището организира до това забележително място поход „По стъпките на нашите деди”от 2015година. И традицията вече от тогава до днес е налице. |   **Спечелени проекти**   1. **Читалище „Развитие-1927” с.Боровци спечели проект на стойност 1 229лв. за обновяването на библиотечния фонд и купуване на нови книги по програма „Българските библиотеки – съвременни центрове за четене и информираност” към МК.**   Читалището като традиционна и характерна българска културна организация, която се заражда през Възраждането, преминава през всички промени на обществото ни и се развива според потребностите на различните времеви периоди и общности . Ние сме организация, която е отворена за всички членове на общността и се характеризираме с общодостъпността на дейностите си. Ще работим днес за онези които ще дойдат след нас, колкото и да е трудно.О С Н О В Н И Т Е З А Д А Ч И И Ц Е Л И,  които читалището бихме искали да постигнем са:  -опазване културно-историческото наследство и национални традиции;  -спомагане изграждането на ценностната система у децата  -работа за осигуряване на по-добра, по-съвременна и по-висококачествена, културна, социална и информационна среда на населението и общуване между поколенията със съвместни инициативи  -искаме да разширим съдържателния и социален обхват на читалищната дейност за привличане на по-широк кръг население  -искаме да поддържаме активно партньорство с общината, кметството, клуба на пенсионера „Втора младост” с. Боровци, които са наши партньори от самото създаване. |

|  |
| --- |
|  |
| ***Председател :ПП***  *( Евгения Тодорова Алексиева )*  **Читалищен секретар:ПП**  *(Елка Тодорова Дончева )* |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |